stanford-oval/wikipedia huggingface dataset:
אוטיס גלן
הערות שוליים

1 2 3 4  "GLENN, Otis Ferguson - Biographical Information". bioguide.congress.gov. נבדק ב-2019-03-30.
1 2  "Colusa Herald, Volume 43, Number 69, 9 June 1928". Colusa Herald. 9 ביוני 1928. נבדק ב-31 במרץ 2019. {{cite news}}:  (עזרה)
↑  "Direct Elections to the United States Senate 1914-98". נבדק ב-31 במרץ 2019. {{cite web}}:  (עזרה)
| --- | --- |
בקרת זהויות :  ISNI: 0000 0000 4142 9672  LCCN: no2001019103  US Congress: G000238  VIAF: 51334970   WorldCat (עם VIAF): 51334970
אליעזר זנדברג

אליעזר (מוּדי) זנדברג (נולד ב-21 בפברואר 1962) הוא פוליטיקאי ישראלי, שכיהן כחבר הכנסת ושר בממשלת ישראל. שימש יושב ראש קרן היסוד בין השנים 2010–2018.
ביוגרפיה

זנדברג גדל בחיפה וסיים את לימודיו התיכוניים במרכז חינוך ליאו באק. הוא בעל תואר ראשון במשפטים מאוניברסיטת תל אביב. שירת בצה"ל בדרגת סגן בפרקליטות הצבאית.
משנת 1996 הגיש זנדברג בהתנדבות את "שומעים חיפושיות", תוכנית רדיו של 88FM העוסקת בלהקת הביטלס וחבריה. התוכנית שודרה מדי יום שישי בשעה 16:00, עד לסגירת רשות השידור. התוכנית שרדה את המעבר לתאגיד השידור הישראלי, ושודרה מדי שבת ב-15:00 בתחנת כאן 88. ב-30 בדצמבר 2017 נפרד זנדברג מהמאזינים אחרי 21 שנה ויותר מאלף תוכניות. התוכנית משודרת בימי שישי בתחנת הרדיו 'קול רגע' ובימי שבת ב״רדיו ירושלים״.
באוקטובר 2006, במסגרת פסק הזמן מהזירה הפוליטית, הצטרף זנדברג כשותף לקרן הון הסיכון "h2tech", המתמחה בהשקעות בפרויקטים טכנולוגיים בתחום המים.
זנדברג ידוע כאוהד קבוצת הפועל חיפה ומילא שורות תפקידים באגודת הסטודנטים וארגוני ילדים.
נשוי ואב לשלושה.
ביוגרפיה > קריירה פוליטית

בשנת 1992 נבחר זנדברג לכנסת ה-13 מטעם מפלגת צומת, לאחר ששימש כיועץ המשפטי וכמזכ"ל המפלגה. במהלך כהונת הכנסת ה-13 כיהן כיו"ר סיעת צומת.
ב-1996 נבחר לסגן יו"ר ועדת הבחירות המרכזית לכנסת ה-14, היה לחבר הכנסת מטעם רשימת הליכוד-גשר-צומת וכיהן בתפקיד סגן יושב ראש הכנסת. בשנת 1998 מונה לסגן שר החינוך, התרבות והספורט. בפברואר 1999 פרש מסיעתו והקים יחד עם חברי הכנסת חגי מירום ונסים זווילי ממפלגת העבודה ויצחק מרדכי, דן מרידור, ודוד מגן מהליכוד את סיעת ישראל במרכז שהיוותה את הבסיס להקמתה של מפלגת המרכז. לאחר חודש פרש גם מ"ישראל במרכז" והקים את סיעת "הצעירים" וחבר לאברהם פורז שפרש ממרצ להקמת מפלגת שינוי לקראת הבחירות לכנסת ה-15.
במהלך הכנסת ה-15 היה זנדברג יו"ר סיעת "שינוי" בכנסת, וכיהן כמשקיף הכנסת למועצת אירופה וכיו"ר אגודות הידידות ישראל-פינלנד וישראל-דרום אפריקה.
בשנת 2003 מונה לשר המדע והטכנולוגיה וב-19 ביולי 2004, בעקבות פיטורי השר יוסף פריצקי, מונה לשר התשתיות הלאומיות, תפקיד בו כיהן עד 4 בדצמבר באותה השנה, עת פוטרו שרי "שינוי" מהממשלה עקב התנגדותם לתקציב.
לקראת הבחירות לכנסת ה-17 תמך זנדברג במועמדותו של פורז בבחירות המקדימות במפלגת שינוי, ומשזה הפסיד בהתמודדות על המקום השני ברשימה, פרש איתו ועם מרבית חברי הכנסת של הסיעה שהקימו את "הסיעה החילונית". כמה ימים לאחר מכן התפלגו זנדברג וחמי דורון מהסיעה החדשה והקימו את סיעת "הבית הלאומי", שהתמזגה עם סיעת הליכוד בתמורה להעברת מימון המפלגות של סיעת הבית הלאומי לידי הליכוד. בתמורה לכך מוקם זנדברג במקום ה-118 והסמלי ברשימת הליכוד לכנסת ה-17.
זנדברג חזר לפעילות פוליטית בתחילת הכנסת השמונה עשרה כחבר בצוות המשא ומתן הקואליציוני של מפלגת הליכוד לקראת הרכבת הממשלה. שמו עלה אז גם כמועמד לתפקיד מזכיר הממשלה, אך הוא ויתר על התפקיד כשהתחוור לו כי יהיה מוגבל בניהול עסקיו העתידיים.
מאוקטובר 2010 נשא בתפקיד יו"ר קרן היסוד ב-70% משרה, ובמקביל המשיך בקידום עסקיו הפרטיים.
ביוגרפיה > הרשעה בפלילים

בספטמבר 2017 נעצר בפרשת הצוללות, ובעקבות זאת הודיע במרץ 2018 על פרישתו מקרן היסוד.
בנובמבר 2018 הודיעה משטרת ישראל כי נתגבשה תשתית ראייתית נגד זנדברג לביצוע עבירות שוחד, מרמה והפרת אמונים בעת שכיהן כיושב ראש קרן היסוד, תוך ניצול תפקידו ומעמדו הציבורי, לצורך "פתיחת דלתות" עבור איש העסקים מיקי גנור בהקשר לעסקאות כלי השיט – וזאת בתמורה לכספי שוחד שקיבל מגנור. בדצמבר 2019 הודיעה פרקליטות המדינה על כוונתה להעמידו לדין, בכפוף לשימוע, בעבירות של לקיחת שוחד, הלבנת הון, מרמה והפרת אמונים ועבירות מס. באפריל 2021 הוגש נגדו כתב אישום. ב-3 באוקטובר 2022 הורשע זנדברג בהפרת אמונים, בהתאם לעסקת טיעון שבמסגרתה נמחקו האישומים בשוחד, מרמה והלבנת הון. ב-22 בדצמבר 2022 קיבל בית המשפט את עסקת הטיעון לפיה ירצה זנדברג עונש של 7 חודשי עבודות שירות וישלם קנס של 50 אלף ש"ח.
הערות שוליים

↑  תמר סוקניק, נוסע סמוי בצוללת צהובה, באתר הארץ, 28 בדצמבר 2006
יואב איתיאל, החיפושית השובבה, מגזין המושבות, 22 בספטמבר 2010
↑  כאן 88, הודעה רשמית בעמוד הפייסבוק של התחנה
↑  אטילה שומפלבי, מזכיר הממשלה: צבי האוזר ולא מודי זנדברג, באתר ynet, 22 במרץ 2009
↑  טל שניידר, ‏רוקד על כל החתונות: שבע השנים הטובות של מודי זנדברג, באתר גלובס, 7 בספטמבר 2017
↑  הותר לפרסום: מודי זנדברג הוא השר לשעבר שנעצר בפרשת הצוללות, באתר ynet, 4 בספטמבר 2017
↑  טל שלו‏, פרסום ראשון: ברקע פרשת הצוללות, מודי זנדברג עוזב את תפקידו, באתר וואלה, 9 במרץ 2018
↑  סיום חקירת תיק 3000: "פרשת הצוללות", באתר משטרת ישראל, ‏8 בנובמבר 2018
↑  חן מענית, ‏כתבי האישום בפרשת הצוללות: מיקי גנור ואליעזר מרום הואשמו בשוחד; דוד שמרון בהלבנת הון, באתר גלובס, 5 בדצמבר 2019
↑  ספיר לוי‏, פרשת הצוללות: אישום נגד גנור ובר יוסף, התיקים נגד שמרון וצ'ייני נסגרו, באתר וואלה, 10 במאי 2021
↑  גלעד מורג ויורם ירקוני, הרשעה ראשונה בפרשת הצוללות: השר לשעבר זנדברג ירצה עבודות שירות, באתר ynet, 3 באוקטובר 2022
↑  יורם ירקוני וגלעד מורג, 7 חודשי עבודות שירות לשר לשעבר זנדברג בפרשת הצוללות, באתר ynet, 22 בדצמבר 2022
| --- | --- |
בקרת זהויות :  NLI: 987007304637705171  ISNI: 0000 0004 0303 1080  VIAF: 299294706   WorldCat (עם VIAF): 299294706
מילן פארמר

| --- | --- |

פארמר ב-2019
 לידה:  12 בספטמבר 1961 (בת 63) פיירפונד, קוויבק, קנדה קנדה
 שם לידה:  Mylène Jeanne Gautier 
 שם במה:  Mylène Farmer 
 תקופת הפעילות:  מ-1984
 מקום לימודים:  קור פלורן 
 סוגה:  פופ, דאנס, רוק, גל חדש, מוזיקה אלקטרונית
 שפה מועדפת:  צרפתית, אנגלית 
 חברת תקליטים:  RCA רקורדס, Stuffed Monkey, פוליגראם, פולידור רקורדס, יוניברסל מיוזיק גרופ, סוני מיוזיק 
 פרסים והוקרה:  ניצחונות המוזיקה - אמנית השנה (1988) 
 פרופיל ב-IMDb
 
מילֶן פארמְר (בצרפתית: Mylène Farmer, נולדה ב-12 בספטמבר 1961 בשם מילן ז'אן גוטייה, Mylène Jeanne Gautier) היא זמרת, כותבת ויוצרת צרפתייה. פארמר נולדה בקוויבק אך גדלה בצרפת ונחשבת בין האומנים הכי מצליחים של כל הזמנים בצרפת.
מאז שנות השמונים, פארמר היא האמנית הצרפתייה שמכרה הכי הרבה תקליטים (למעלה מ -30 מיליון). פארמר היא גם האמנית שהכניסה הכי הרבה שירים למקום הראשון במצעד הסינגלים הרשמי הצרפתי "הטופ 50" (20 שירים במקום הראשון), כמו גם מספר שיא של 57 שירים לטופ 10 - הישג שאליו אף אמן צרפתי או בינלאומי לא הגיע.
נעוריה

פארמר נולדה בעיר פיירפונד (כיום פיירפונד-רוקסבורו, פרבר במונטריאול) שבחבל קוויבק שבקנדה אך עברה עם משפחתה לצרפת בגיל שמונה. בנעוריה התעניינה מאוד ברכיבה על סוסים ובגיל 17 החלה להתעניין במשחק. לאחר מכן שינתה את שם משפחתה לפארמר כמחווה לשחקנית ההוליוודית האהובה עליה, פרנסיס פארמר. היא החלה לדגמן עבור מוצרים שונים וביניהם מוצרים של חברת פיסקרס.
ב-1984 פגשה את לורן בוטונה, שהיה אז סטודנט צעיר לקולנוע, בזמן שחיפש אחר שחקנית לאחד הפרויקטים שלו. הם התיידדו, ובוטונה הפך להיות הכותב והמפיק של השירים שלה, וכן המפיק והבמאי של הקליפים שלה. ב-1984 הקליטה פארמר את השיר "Maman a tort", שנכתב על ידי בוטונה ביחד עם ז'רום דהאן, ולאחר מכן המשיכו השלושה לעבוד ביחד על מה שהפך לימים לאלבום האולפן הראשון שלה.
חיים אישיים

פארמר הייתה בזוגיות עם השחקן האמריקני ג'ף דאלגרן לאחר שנפגשו על סט הצילומים של הסרט "Giorgino", שיצא ב-1994. הזוג עבר ללוס אנג'לס לאחר יציאת הסרט, ובנוסף לכך ניגן דאלגרן אף בגיטרה באלבומים Anamorphosée ו-Innamoramento שיצאו בשנות ה-90 ואף השתתף בחלק מסיבובי ההופעות שלה כגיטריסט. הזוג נפרד ב-1999.
בין השנים 2002 ל-2022 פארמר הייתה בזוגיות עם מפיק הקולנוע, הבמאי והאנימטור בנואה די סבטינו (צר'), אותו פגשה כשהפיק עבורה את הקליפ לשיר C'est une belle journée.
דיסקוגרפיה > אלבומי אולפן

Cendres de Lune (1986)
Ainsi soit je... (1988)
L'autre... (1991)
Anamorphosée (1995)
Innamoramento (1999)
Avant que l'ombre... (2005)
Point de suture (2008)
Bleu noir (2010)
Monkey Me (2012)
Interstellaires (2015)
Désobéissance (2018)
L'Emprise (2022)
דיסקוגרפיה > אלבומי אוסף

Dance Remixes (1992)
Les mots (2001)
RemixeS (2003)
2001.2011 (2011)
Histoires de (2020)
Plus grandir (2021)
Collection (2022)
פילמוגרפיה

1994: Giorgino - קת'רין דגרייס
2006: ארתור והמינימונים - הנסיכה סלניה (בדיבוב הצרפתי של הסרט)
2009: ארתור: נקמתו של מלתזאר - הנסיכה סלניה (בדיבוב הצרפתי של הסרט)
2010: ארתור 3: מלחמת שני העולמות - הנסיכה סלניה (בדיבוב הצרפתי של הסרט)
2018: תקרית בארץ הרוחות- פאולינה
קריצ'ב (מחוז משנה)

מחוז משנה קריצ'ב (בבלארוסית: Крычаўскі раён; ברוסית: Кричевский район) הוא אחד מ-21 מחוזות משנה מנהליים של מחוז מוהילב שבמזרח בלארוס. מרכזו המנהלי היא העיר קריצ'ב.
דמוגרפיה

בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה קריצ'ב 35,133 בני אדם. האוכלוסייה הצטמצמה ובשנת 2016 נמנו במחוז המשנה 32,592 בני אדם. ההרכב האתני של האוכלוסייה במחוז היה ב-2009: 92.16% בלארוסים, 6.41% רוסים ו-1.43% אחרים. שפות הדיבור הנפוצות: בלארוסית (60.66%) ורוסית (36.28%).
עד למלחמת העולם השנייה במחוז התגוררו יהודים רבים. הרוב נרצחו על ידי הנאצים במספר גטאות שהוקמו לרבות גטו אנטונובקה.
מגדל אפק

| --- | --- |

 מידע כללי
 תאריך הקמה:  2005 
 כניסה בתשלום:  והנחה לתושבי ראש העין
 מיקום
 מדינה:  ישראל ישראל
 מיקום:  ראש העין 
 קואורדינטות:  32°04′51″N 34°57′25″E﻿ / ﻿32.08083333°N 34.95694444°E﻿ / 32.08083333; 34.95694444
  מפת מיקום  מפה דינמית   (למפת גוש דן מוגדלת) מגדל אפק(למפת גוש דן רגילה) מגדל אפק(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מגדל אפק(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מגדל אפק  he מגדל אפקhe מגדל אפקמפת  __ ראש העין (in English: Rosh HaAyin)מצפון: __ כפר קאסם (in English: Kafr Qasim) ממזרח: סלפית (נפה) (in English: Salfit Governorate) מדרום וממערב: __ מועצה אזורית דרום השרון (in English: Drom HaSharon Regional Council) tabBackground:;tabBorder:#aaa;defaultTab:0;
 
המצודה במגדל אפק
מגדל אפק (נקרא גם מגדל צדק) הוא גן לאומי שהוכרז בשנת 1994, בתחומו שרידי ישוב יהודי מתקופת בית שני, שנהרס על ידי הרומאים בזמן המרד הגדול בשנת 67, ומצודה צלבנית, מיראבל שמה (להבדיל מתל אפק ועליו מבצר אנטיפטריס). מגדל אפק מוקף בשרידי הכפר הערבי ששכן במקום עד מלחמת העצמאות שם הכפר היה מג'דל יאבא או מג'דל צאדק. לאחר המלחמה ישבו במקום עולים חדשים. כיום בתחום השיפוט של העיר ראש העין.
גאוגרפיה

המצודה חולשת על "מעבר אפק" שהוא מעבר צר בדרך הים (Via Maris) שהובילה ממצרים דרך ארץ ישראל לארם נהריים ובחזרה. מעבר דרך הים במישור הצר בין תל אפק למגדל אפק היה נחוץ כדי לעקוף ממזרח את נחל הירקון המתחיל בתל אפק ונמשך עד הים, הביצות והנחלים של אזור השרון במישור החוף וממערב את הדום השומרון, מדבר הסלעים ועמקי הנחלים שכיוונם ממזרח למערב.
ימי בית שני ותקופת המשנה והתלמוד

מגדל צדק נודע בשמו הקדום מימי הבית השני - מגדל אפק. באתר שרידים דלים מתקופת הברונזה ותקופת הברזל. בתקופה החשמונאית התקיים במקום כפר יהודי שנחרב על ידי הרומאים במהלך המרד הגדול, ממנו שרדו בעיקר מערות קבורה מפוארות בסגנון ירושלים. אבנים מעוטרות בודדות בשימוש משני, כתובת ומעט חרסים מעידים על התקופות הרומית והביזנטית.
תולדות המצודה

כתובת יוונית ביזנטית בשימוש משני כמשקוף בטירה
הכתובת צבועה להקלת הקריאה:
ΜΑΡΤΥΡΙON TΟΥ – מרטיריון של
ΑΓΙΟΥ KHPYKOY – הקדוש קיריקוס
בתחילת המאה ה-12, בממלכת ירושלים הצלבנית, הוקמה במקום מצודה בידי משפחת איבלין בשם "מיראבל" (Mirabel - יפה נוף) על שום הנוף היפה הנשקף משם. בשנת 1187 נכבשה המצודה בידי המוסלמים. במבצר זה התבצר צבא המלכה מליסנדה שהונהג על ידי סניור רמלה כאשר מליסנדה ובנה בלדווין השלישי נלחמו על כס המלוכה. בלדווין השלישי ניצח, סניור רמלה גלה מהארץ ומליסנדה התבצרה במצודת העיר ירושלים. בשנת 1191 במסע הצלב השלישי נהרסה המצודה על ידי המוסלמים אך נבנתה בידי הממלוכים.
על משקוף אחד החדרים חקוקה כתובת ביוונית: "המרטיריון של הקדוש קיריקוס". אבן זו נלקחה כנראה ממקום אחר ושימשה כאן בשימוש משני. מרטיריון הוא מקום זיכרון למרטיר (קדוש מעונה). לפי מסורת הנוצרים היה קיריקוס ילד בן שלוש שנהרג על אמונתו בימי הקיסר דיוקלטיאנוס בסוף המאה ה-3 לספירה. הכתובת היא מהמאה הרביעית-חמישית לספירה.
מג'דל יאבא

מהמאה ה-16 שכן במקום כפר בשם מג'דל יאבא. במאה ה-19 השתלט על האזור שייח' צאדק אל ג'מעיני ובנה טירה על חורבות המצודה לריכוז שלטונו ולצורך גביית מיסים באופן בלתי חוקי מעוברי אורח, עד שלבסוף הגלו אותו השלטונות הטורקים. מאז הכפר מג'דל יאבא כונה על שמו גם בשם מג'דל א-צאדק שתורגם לעברית כ"מגדל צדק". אבל ברוב המקורות כמו במפות נקרא המקום מג'דל יאבא.
ליד מסעף הכבישים ובכניסה אל הכפר ההרוס ניצבת אנדרטה לזכר הלוחמים במלחמת העצמאות שנפלו בכיבוש הכפר. על אדמות הכפר יושבים היום היישובים ראש העין, עינת וגבעת השלושה.
גן לאומי מגדל אפק

בשנת 1994 הוכרז שטח בן כ-30 דונם סביב המבצר עצמו כגן לאומי. התהליך הסתיים ב-2005, עם הכרזת 1,671 דונם נוספים כחלק מהגן הלאומי מגדל אפק, לאחר הסרת התנגדות עיריית ראש העין. בשנת 2013 נסגר הפארק למבקרים עד להודעה חדשה בשל ונדליזם. בשנת 2016 החלו עבודות שיפוץ ושחזור האתר, והוא נפתח למבקרים בסיום העבודות במרץ 2021, כחלק מפארק גדול שפותח מסביבו.
צומת הכבישים 444 ו471 הממוקם בסמוך, נקרא צומת מגדל אפק, על שם הגן הלאומי.
מגדל אפק מהאוויר, ספטמבר 2017
המצודה בשעת שקיעה, ספטמבר 2017
המצודה מכיוון צפון
ראו גם

מג'דל יאבא
מחצבות מגדל צדק
צומת מגדל אפק
לקריאה נוספת

רועי מרום, "הכפר מג'דל יאבא: בין ההר למישור", כנס מחקרי מגדל צדק: חוברת תקצירים, 2019
Denys Pringle, Majdal Yaba, in Secular buildings in the Crusader Kingdom of Jerusalem: an archaeological Gazetteer, Cambridge University Press, (1997), pp. 67-69
Denys Pringle, The Castle and Lordship of Mirabel. In B.Z. Kedar, J. Riley-Smith and R. Hiestand (eds.), Montjoie: Studies in Crusade History in Honour of Hans Eberhard Mayer, (1997), pp. 91-112
הערות שוליים

↑  נכון לדצמבר 2022
↑  משה גלעד, היא חזרה: מצודת היופי הפלאי, גלריה הארץ, 25.3.2021
1 2  זאב וילנאי, אריאל, אנציקלופדיה לידיעת א"י, עם עובד, 1976, עמ' 4189-4187
↑  צביקה צוק, ממעיינות הירקון (אפק) אל הדום השומרון (מירבל), כנס מחקרי מגדל צדק: חוברת תקצירים, 2019
↑  כל מקום ואתר מדריך שלם להכרת הארץ, משרד הביטחון – ההוצאה לאור והוצאת כרטא, 1980 הערך מגדל אפק עמ' 275. התרגום לעברית נמצא גם בשמן של מחצבות מגדל צדק הסמוכות לכפר
↑  במפות 1:250,000 מהשנים 1937 ו-1946 נקרא המקום Majdal Yaba
↑  ונדליזם בגן לאומי מגדל צדק, באתר האינטרנט של רשות הטבע והגנים, 7 בינואר 2013
|  גנים לאומיים בישראל |
| --- | --- | --- |
| הגולן והגליל | אושא • אכזיב • ארבל • בית הכנסת בכפר נחום • בית שערים • ברעם • הר תבור • חורשת טל • חורבת מנים • חמת טבריה • חצור • כוכב הירדן • כורזים • כורסי • כפר נחום • מבצר יחיעם • מבצר נמרוד • מונפור • נחל צלמון • סוסיתא • ציפורי • קרני חיטין • ראש הנקרה • שדה עמודים • שמרון • תל חי • תל יודפת • תל צפצפות • תל קדש |  |
| השרון והשומרון | אביחיל • אפולוניה • בית אלפא • בית שאן • גן השלושה • הר גריזים • הר הכרמל • חוף גדור • חוף השרון • מבצר קאקון • מעיין חרוד • נחל אלכסנדר • נחל מהר"ל • נחל נדר • סידנא עלי • פארק השרון • צור נתן • קיסריה • שומרון • תל דור • תל מגידו • תל שקמונה |  |
| יהודה ומישור חוף יהודה | בית גוברין • בית עיטאב • גן המלך • הגן הבוטני הלאומי • הגן הלאומי והאוניברסיטאי ע"ש טבצ'ניק • הר צובה • הרודיון • הרי יהודה • חוף פלמחים • גבעות הכורכר נס ציונה • ירקון • מאוזוליאום מזור • מגדל אפק • מורדות הר הצופים • מערות סמך • מערות חזן • נבי סמואל • נחל רובין • סובב חומות ירושלים • עין חמד • עמק צורים • קומראן • תל גזר • תל חברון • תל לכיש • תל צפית |  |
| הנגב | אנדרטת חטיבת הנגב • אשכול • אשקלון • גן הפסלים • ממשית • מצדה • ניצנה • עבדת • עין עבדת • עתיקות עין גדי • שבטה • תל באר שבע • תל ערד |  |
| --- | --- |
בקרת זהויות :  NLI: 987007467977505171  VIAF: 316601658   WorldCat (עם VIAF): 316601658 
אנדרטה לנופלים בכיבוש מגדל צדק (אפק) במלחמת העצמאות
מוחמד דאודה

מוחמד דאודה (באנגלית: Mohammed Dauda; נולד ב-20 בפברואר 1998 בגאנה) הוא כדורגלן גנאי המשחק בעמדת קשר הכנף בקבוצת טנריפה מהליגה הספרדית השנייה, בהשאלה מאנדרלכט.
קריירת מועדונים

דאודה החל את הקריירה המקצוענית שלו באסאנטה קוטוקו מליגת העל הגאנאית.
ב-3 בינואר 2017 חתם דאודה באנדרלכט מליגת העל הבלגית. ב-4 בפברואר 2018 ערך את הופעת הבכורה שלו בקבוצה הבוגרת של המועדון, בתיקו 2-2 נגד מכלן במסגרת המחזור ה-25 בליגה לעונת 2017/2018.
ב-31 בינואר 2019 הושאל דאודה למשך חצי עונה לוויטסה ארנהם מליגת העל ההולנדית. ב-10 בפברואר ערך את הופעת הבכורה שלו במועדון, בהפסד 1–2 לחרונינגן במסגרת המחזור ה-21 בליגה לעונת 2018/2019. ב-24 בפברואר הבקיע את שער הבכורה שלו במועדון, בניצחון 0–3 על אמן במסגרת המחזור ה-23 בליגה. בסך הכל ערך 16 הופעות ליגה במהלך תקופת ההשאלה, בהן הבקיע שלושה שערים.
ב-29 באוגוסט 2019 הושאל דאודה למשך עונה אחת לאסביירג מליגת העל הדנית. ב-1 בספטמבר ערך את הופעת הבכורה שלו במועדון, בהפסד 0–1 לאורהוס גימנסטיקפוינין במסגרת המחזור השמיני בליגה לעונת 2019/2020. ב-24 בנובמבר הבקיע את שער הבכורה שלו במועדון, בניצחון 1–2 על סילקבור במסגרת המחזור ה-17 בליגה. בסך הכל ערך 22 הופעות ליגה במדי המועדון, בהן הבקיע ארבעה שערים.
ב-31 באוגוסט 2021 הושאל דאודה למשך עונה אחת לקרטחנה מהליגה הספרדית השנייה. ב-4 בספטמבר ערך את הופעת הבכורה שלו במועדון, בניצחון 0–1 על ריאל סוסיאדד ב' במסגרת המחזור הרביעי בליגה לעונת 2021/2022. ב-3 באוקטובר הבקיע את שער הבכורה שלו במועדון, בהפסד 1–4 ללאס פאלמאס במסגרת המחזור השמיני בליגה. הוא ערך 35 הופעות ליגה במהלך תקופת ההשאלה, בהן הבקיע תשעה שערים.
ב-22 ביולי 2022 הושאל דאודה למשך עונה אחת לטנריפה מהליגה הספרדית השנייה. ב-13 באוגוסט ערך את הופעת הבכורה שלו במועדון, בהפסד 1–2 לאייבר במסגרת המחזור הראשון בליגה לעונת 2022/2023. במשחק זה הבקיע את שער הבכורה שלו במועדון.
הערות שוליים

↑  Mohammed Dauda, velocidad y verticalidad para el ataque del Efesé באתר הרשמי של קרטחנה, 31 באוגוסט 2021 (בספרדית)
↑  MOHAMMED DAUDA ON LOAN TO CD TENERIFE באתר הרשמי של אנדרלכט, 22 ביולי 2022 (באנגלית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מוחמד דאודה".
ג'סטין ג'קסון

| --- | --- |

ג'קסון בשנת 2017
 לידה:  28 במרץ 1995  (בן 29) יוסטון, טקסס, ארצות הברית
 עמדה:  סמול פורוורד
 גובה:  2.01 מטרים
 מספר:  44
 מכללה:  אוניברסיטת קרוליינה הצפונית
 דראפט:  בחירה מספר 15, 2017 פורטלנד טרייל בלייזרס
 קבוצות כשחקן
 2017–2019 2019–2020 2020–2021 2021   2021   2021   2022  2023  2023–:  סקרמנטו קינגס דאלאס מאבריקס אוקלהומה סיטי ת'אנדר מילווקי באקס   טקסס לג'נדס   בוסטון סלטיקס   פיניקס סאנס   בוסטון סלטיקס טקסס לג'נדס
 הישגים כשחקן
 זכייה באליפות ה-NBA‏ (2021) זכייה בטורניר אליפות המכללות (2017)
ג'סטין ארון ג'קסון (באנגלית: Justin Aaron Jackson; נולד ב-28 במרץ 1995) הוא כדורסלן אמריקאי, המשחק בקבוצת טקסס לג'נדס מליגת הפיתוח של ה-NBA, בעמדת הסמול פורוורד. בשנת 2017 זכה בטורניר אליפות המכללות בכדורסל, כאחד מכוכבי קבוצת אוניברסיטת קרוליינה הצפונית.
נעורים וקריירת מכללות

ג'קסון נולד וגדל ביוסטון שבטקסס, ועד גיל 18 למד בחינוך ביתי. בתקופת נעוריו שיחק בקבוצת הכדורסל של ארגון "Christian Youth" המקומי, והתבלט כאחד משחקני הנוער המצטיינים בארצות הברית. בקיץ 2014 נבחר להשתתף במשחק מקדונלד'ס אול-אמריקן, ואף זכה בתואר ה-MVP של המשחק (במשותף עם ג'אליל אוקפור) לאחר שקלע 23 נקודות ב-92% קליעה מהשדה.
בין השנים 2014–2017 למד באוניברסיטת קרוליינה הצפונית בצ'אפל היל, ושיחק בקבוצת הכדורסל שלה (ה"טאר הילס") תחת המאמן רוי ויליאמס. בעונתו השנייה בקבוצה סייע לה להפעיל למעמד גמר טורניר אליפות המכללות, עם ממוצע של 12.2 נקודות למשחק, אולם קבוצתו הפסידה במשחק הגמר מול אוניברסיטת וילאנובה. בעונה העוקבת הוביל את קלעי קבוצתו עם ממוצע של 18.3 נקודות למשחק, והוליך את הטאר הילס לזכייתם השישית באליפות טורניר המכללות. במשחק הגמר, בו גברה קרוליינה הצפונית על אוניברסיטת גונזגה בתוצאה 71–65, קלע ג'קסון 16 נקודות. בסיום אותה עונה זכה בתואר שחקן העונה של מחוז ACC, ונבחר לחמישיית העונה של ליגת המכללות (First-team All-American).
קריירת משחק מקצועית > סקרמנטו קינגס

בדראפט ה-NBA‏ 2017 נבחר ג'קסון בבחירה ה-15 על ידי פורטלנד טרייל בלייזרס, אך מיד נשלח בטרייד לסקרמנטו קינגס. לאורך עונת הרוקי שלו פתח ב-41 מתוך 68 המשחקים בהם שותף, ותרם 6.7 נקודות בממוצע למשחק. במהלך העונה נשלח מספר פעמים לקבוצת הבת של הקינגס מליגת הפיתוח – רינו ביגהורנס – ובששת משחקיו עמה קלע 17.8 נקודות בממוצע למשחק. ב-5 בינואר 2019 קלע שיא קריירה של 28 נקודות בהפסד קבוצתו מול גולדן סטייט ווריורס.
קריירת משחק מקצועית > דאלאס מאבריקס

ב-6 בפברואר 2019, לאחר כשנה וחצי בסקרמנטו, הועבר יחד עם זאק רנדולף בטרייד לדאלאס מאבריקס, בתמורה להריסון בארנס. עד לסיום עונת 2018/2019 קלע 8.2 נקודות למשחק עבור המאבריקס.
קריירת משחק מקצועית > אוקלהומה סיטי ת'אנדר

לקראת עונת 2020/2021 הועבר לאוקלהומה סיטי ת'אנדר, במסגרת טרייד משולש בו הייתה מעורבת גם דטרויט פיסטונס.
קריירת משחק מקצועית > מילווקי באקס

באפריל 2021 שוחרר מהת'אנדר, וחתם על "חוזה כפול" בקבוצת מילווקי באקס. בסיום אותה עונה זכה עם הבאקס באליפות ה-NBA.
קריירת משחק מקצועית > טקסס לג'נדס

באוקטובר 2021 חזר לדאלאס אך יום אחרי שוחרר מקבוצה ולאחר שבוע בקבוצת הפיתוח של דאלאס טקסס לג'נדס.
קריירת משחק מקצועית > בוסטון סלטיקס

ב-18 בדצמבר 2021 חתם על חוזה לעשרה ימים בבוסטון סלטיקס.
קריירת משחק מקצועית > פניקס סאנס

ב-5 בינואר 2022 חתם על חוזה לעשרה ימים בפיניקס סאנס.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2017/2018 | סקרמנטו | 68 | 41 | 22.1 | 0.442 | 0.308 | 0.722 | 2.8 | 1.1 | 0.4 | 0.2 | 6.7 |
| 2018/2019 | סקרמנטו | 52 | 3 | 20.8 | 0.424 | 0.346 | 0.779 | 2.8 | 1.3 | 0.4 | 0.3 | 6.7 |
| 2018/2019 | דאלאס | 29 | 11 | 18.3 | 0.484 | 0.372 | 0.724 | 2.3 | 1.0 | 0.3 | 0.0 | 8.2 |
| 2019/2020 | דאלאס | 65 | 3 | 16.1 | 0.396 | 0.294 | 0.840 | 2.4 | 0.8 | 0.2 | 0.2 | 5.5 |
| 2020/2021 | אוקלהומה | 33 | 3 | 16.5 | 0.406 | 0.306 | .857 | 2.2 | 1.5 | 0.5 | 0.1 | 7.2 |
| 2020/2021 | מילווקי | 1 | 0 | 33.0 | 0.333 | 0.333 | 0.500 | 6.0 | 1.0 | 0.0 | 0.0 | 9.0 |
| 2021/2022 | בוסטון | 1 | 0 | 2.0 | 0.000 | – | 1.000 | 0.0 | 0.0 | 0.0 | 0.0 | 2.0 |
| 2021/2022 | פיניקס | 6 | 0 | 5.8 | 0.357 | 0.333 | – | 1.2 | 0.3 | 0.0 | 0.0 | 2.2 |
| 2022/2023 | בוסטון | 23 | 0 | 4.7 | 0.259 | 0.250 | 0.500 | 0.7 | 0.4 | 0.2 | 0.2 | 0.9 |
| קריירה | קריירה | 278 | 61 | 17.6 | 0.423 | 0.319 | 0.796 | 2.4 | 1.0 | 0.3 | 0.2 | 6.0 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2019/2020 | דאלאס | 3 | 0 | 5.3 | 0.167 | 0.000 | 0.500 | 1.0 | 0.0 | 0.0 | 0.0 | 1.3 |
| קריירה | קריירה | 3 | 0 | 5.3 | 0.167 | 0.000 | 0.500 | 1.0 | 0.0 | 0.0 | 0.0 | 1.3 |
הערות שוליים

↑  ביוגרפיה של ג'קסון, באתר ה"טאר הילס"
↑  ג'קסון ואוקפור זוכים בפרס ה-MVP של משחק מקדונלד'ס אול-אמריקן, באתר ספורטס אילוסטרייטד, 3 באפריל 2014
↑  סטטיסטיקות משחק מקדונלד'ס אול-אמריקן 2014, באתר realgm.com
↑  צפון קרוליינה זוכה באליפות המכללות השישית שלה, באתר ESPN,‏ 4 באפריל 2017
↑  סטטיסטיקות המשחק בין קרוליינה הצפונית לגונזגה, באתר sports-reference.com
↑  סטטיסטיקות המכללות של ג'קסון, באתר sports-reference.com
↑  רשימת הנבחרים בדראפט 2017, באתר basketball-reference.com
↑  סקרמנטו מצרפת את ג'קסון וג'יילס, באתר הקבוצה, 22 ביוני 2017
↑  הסטטיסטיקות של ג'קסון בליגת הפיתוח, באתר basketball-reference.com
↑  סיכום המשחק בין הקינגס לווריורס, באתר ESPN,‏ 6 בינואר 2019
↑  דאלאס מצרפת את ג'קסון ורנדולף, באתר הקבוצה, 6 בפברואר 2019
↑  הת'אנדר מצרפים את אריזה וג'קסון, באתר הקבוצה, 28 בנובמבר 2020
The Immaculate Collection

The Immaculate Collection (בעברית: האוסף ללא רבב) הוא אלבום אוסף הלהיטים הראשון של זמרת מדונה. האלבום יצא לאור ב-9 בנובמבר 1990 על ידי חברות התקליטים סייר רקורדס והאחים וורנר. האלבום מכיל אוסף של להיטים של הזמרת מאז תחילת הקריירה שלה ועד שנה זו בגרסאות רמיקס או בגרסאות ערוכות, וגם נכללים בו שני שירים חדשים: "Justify My Love" ו-"Rescue Me". שם האלבום הוא למעשה משחק המילים המתקשר למריה הבתולה ולחטא הקדמון.
מגזין הרולינג סטון דירגו את האלבום במקום ה-138 ברשימת "500 האלבומים הגדולים בכל הזמנים" אשר הרכיבו בשנת 2020, לאחר שתי מהדורות שנוצרו בעבר.
רקע והוצאה

באירופה הוציאה מדונה מהדורה מיוחדת של האלבום בשם The Holiday Collection ובממלכה המאוחדת הוציאה מחדש את השיר "Holiday". בנוסף לכך, האלבום הפך לראשון אי פעם אשר בו השתמשו בטכנולוגיית אודיו QSound.
סינגלים

"Justify My Love" היה לסינגל הראשון מהאלבום אשר זכה להצלחה רבה, ואף הגיע למקום הראשון בארצות הברית מה שהפך אותו לשיר התשיעי של הזמרת שעשה זאת. הוא גם הפך לאחד מהשירים הכי שנויים במחלוקת שלה בעקבות הווידאו קליפ הפרובוקטיבי שלו.
הסינגל השני שיצא מהאלבום היה "Rescue Me" אשר נכנס למקום ה-9 בארצות הברית, אף על פי שלא יצא לו קליפ. בכך גם מדונה הפכה לאמנית הנשית המצליחה ביותר במצעד האמריקאי באותה התקופה.